Zapálene šľachy na ruke
Doktor mi predpísal Veral 75mg, 2x denne. Na bolesť však nezaberá. Môžem si dať navyše Flector prášok?
Dobrý deň,
ďakujeme za Vašu otázku.
Liek Veral a Flector obsahujú rovnakú účinnú zložku (diclofenak) patriacu do skupiny nesteroidných antiflogistík. Súbežné podanie dvoch liečiv zo skupiny nesteroidových antiflogistík, môže vyvolať zvýšenie nežiaducich účinkov oboch liečiv, ako napríklad zvýšené riziko gastrointestinálnych vredov a krvácania.
Vzhľadom na to, že nepoznám Váš celkový zdravotný stav, a všetky lieky ktoré užívate, neviem Vám odporúčiť vhodný liek v kombinácii s Veralom. Môžete sa poradiť s kolegami v najbližšej lekárni, alebo so svojím ošetrujúcim lekárom.
Prajem pekný zvyšok dňa.
S pozdravom,
PharmDr. Anna Pacalajová